**Likumprojekta „Grozījumi Farmācijas likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saistībā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām tiek veiktas izmaiņas Farmācijas likumā, paredzot tajā Zāļu valsts aģentūrai un Nacionālajam veselības dienestam noteikto funkciju pārdali.  Ņemot vērā, ka Projektam jāstājas spēkā 2019.gada 1.janvārī un tas tiek virzīts prioritāri, tad tajā netiek ietverti nekādi cita rakstura grozījumi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts „Grozījumi Farmācijas likumā” (turpmāk – Projekts) izstrādāts atbilstoši Ministru kabineta 2017.gada 7.augusta rīkojumā Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētajai reformai attiecībā uz Veselības ministrijas padotības iestāžu funkciju pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018.gada 29.maija rīkojums Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.3.1.apakšpunkts paredz reorganizēt Veselības ministrijas padotībā esošās valsts pārvaldes iestādes un līdz 2019. gada 1. janvārim reorganizēt Nacionālo veselības dienestu un nodot Zāļu valsts aģentūrai šā rīkojuma 3.2. apakšpunktā noteiktās funkcijas - novērtēt ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti, kā arī apstiprināt ārstniecībā izmantojamās medicīniskās tehnoloģijas, reģistrēt apstiprinātās medicīniskās tehnoloģijas, veidot un uzturēt apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzi.  Lai realizētu iepriekš minēto funkciju nodošanu, nepieciešams izdarīt grozījumus Farmācijas likumā, kā rezultātā Projekts paredz izmaiņas Farmācijas likuma tiesību normās, kas skar Nacionālā veselības dienesta (Farmācijas likuma 11.pants) un Zāļu valsts aģentūras (Farmācijas likuma 10.pants) funkcijas.  Ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitātes novērtēšana, kas tiek veikta saskaņā ar Ministru kabineta 2006.gada 31.oktobra noteikumiem Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” un ietver sevī kā zāļu un medicīnisko ierīču ārstniecisko, tā ekonomisko novērtēšanu, ir viens no posmiem, ko šobrīd veic Nacionālais veselības dienests, lai pieņemtu lēmumu par zāļu un medicīnisko ierīču iekļaušanu kompensējamo zāļu un medicīnisko ierīču sarakstā. Veicot šī procesa analīzi, secināts, ka Zāļu valsts aģentūras rīcībā ir informācija, kas noderīga zāļu un medicīnas ierīču izmaksu efektivitātes aprēķināšanā, veicot kā zāļu un medicīnisko ierīču ārstniecisko, tā ekonomisko novērtēšanu. Ņemot vērā, ka tieši Zāļu valsts aģentūra novērtē un reģistrē zāles, veic zāļu kvalitātes ekspertīzi, veido un aktualizē Latvijas zāļu reģistru, regulāri apkopo un izplata informāciju par zāļu patēriņu un piedalās Eiropas Ekonomikas zonas valstu zāļu aģentūru un medicīnisko ierīču aģentūru kopējās sistēmās, sadarbojas ar Eiropas institūcijām un starptautiskām organizācijām, tad lietderīgi nozares ietvaros izmantot šo resursu, kā rezultātā nolemts iepriekš minēto uzdevumu nodot no Nacionālā veselības dienesta Zāļu valsts aģentūrai. Šī uzdevuma nodošanas rezultātā nepalielināsies kopējais iesnieguma izskatīšanas termiņš, kā arī pakalpojuma cena, iekļaujot zāles un medicīniskās ierīces kompensējamo zāļu un medicīnas ierīču sarakstā. Šī ārstnieciskā un ekonomiskā novērtēšana notiks iestādēm sadarbojoties un Zāļu valsts aģentūrai sniedzot savu vērtējumu. Attiecīgi tiek veikts grozījums Farmācijas likuma 64.panta otrās daļas 2.punktā, samazinot Nacionālā veselības dienesta iesniegumu par zāļu un medicīnisko ierīču iekļaušanu ambulatorajai ārstniecībai paredzēto kompensējamo zāļu sarakstā izskatīšanas un lēmuma pieņemšanas termiņu no 180 dienām uz 60 dienām, jo daļa no izvērtēšanas procesa tiks veikta Zāļu valsts aģentūrā, vienlaikus tādā veidā nepagarinot kopējo izvērtēšanai nepieciešamo laika periodu. Termiņš izvērtēšanas ilgumam Farmācijas likumā noteikts, pārņemot Padomes Direktīvu (1988. gada 21. decembris) par to pasākumu pārskatāmību, kas reglamentē cilvēkiem paredzēto zāļu cenas un to iekļaušanu valstu veselības apdrošināšanas sistēmās (89/105/EEK) un kopumā nedrīkst pārsniegt 180 dienas. Savukārt tas, ka Zāļu valsts aģentūra vērtējumu sniegs 120 dienu laikā, tiks noteikts Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”.  Ņemot vērā iepriekš minēto, Projekts paredz papildināt Farmācijas likuma 10.pantu ar jaunu 19.punktu, kas noteic, ka Zāļu valsts aģentūra veic par valsts budžeta līdzekļiem apmaksājamo medicīnisko tehnoloģiju ekonomisko novērtēšanu. Saskaņā ar Ārstniecības likuma 1.panta 9.punktu medicīniskās tehnoloģijas ir ārstniecībā izmantojamās metodes, medicīniskās ierīces un zāles, līdz ar to arī Farmācijas likumā lietotā terminoloģija attiecībā uz medicīniskajām tehnoloģijām saskaņota ar Ārstniecības likumā noteikto, lieki nelietojot vārdus “medicīniskās ierīces un zāles”. Attiecīgi minētā funkcija svītrota no Farmācijas likuma 11.panta, kas nosaka Nacionālā veselības dienesta kompetenci.  Vienlaikus Farmācijas likuma 11.panta 2.punktā precizēta funkcija, ka Nacionālais veselības dienests turpmāk nevis izstrādā vadlīnijas veselības ekonomikas jomā, bet gan izstrādā racionālas farmakoterapijas rekomendācijas. Vadlīniju izstāde veselības ekonomikas jomā, kas šobrīd ir Farmācijas likuma spēkā esošajā redakcijā, pārsniedz šī likuma regulēšanas jomu (saskaņā ar Farmācijas likuma 2.pantu tā mērķis ir reglamentēt fizisko un juridisko personu darbību farmācijas jomā, kā arī nodrošināt kvalitatīvu, medicīniski piemērotu un atbilstoša profilaktiska, dziedinoša un diagnostiska līmeņa zāļu ražošanu un izplatīšanu), savukārt farmakoterapijas rekomendāciju izstrādi Nacionālais veselības dienests veic zāļu kompensācijas sistēmas ietvaros un šī funkcija tiek saglabāta Nacionālajam veselības dienestam, vienlaikus to redakcionāli precizējot un paredzot tādā apjomā, ko arī turpmāk veiks Nacionālais veselības dienests saistībā ar zāļu kompensācijas sistēmu. Rekomendāciju izstrādāšanas mērķis ir nodrošināt efektīvu konkrētu zāļu grupu terapiju pacientiem, kam tā ir nepieciešama, kā arī sekmēt izmaksu efektīvu Kompensējamo zāļu sarakstā iekļauto medikamentu izrakstīšanu esošā finansējuma ietvaros, tādā veidā radot vienotu skatījumu dažādu specialitāšu ārstiem, uzlabojot zāļu izrakstīšanas kvalitāti, samazinot neracionālu zāļu lietošanu, kas saistīta ar nepamatotiem zāļu izrakstīšanas ieradumiem.  Deleģējums Ministru kabinetam noteikt ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtību, izriet no Ārstniecības likuma, nevis no Farmācijas likuma, tādējādi Farmācijas likumā nav ietveramas visas Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētās funkcijas, kas no Nacionālā veselības dienesta nododamas Zāļu valsts aģentūrai.  Tā kā ārstniecībā lietojamo medicīnisko tehnoloģiju (ārstniecībā izmantojamo metožu, zāļu un medicīnisko ierīču) izmaksu efektivitātes novērtēšana ir nesaraujami saistīta ar ārstniecībā izmantojamo medicīnisko tehnoloģiju apstiprināšanu un reģistrēšanu, tajā skaitā, ka šīs funkcijas ietilpst vienu un to pašu ekspertu amata pienākumos, attiecīgi arī līdzšinējā Nacionālā veselības dienesta funkcija - apstiprināt ārstniecībā izmantojamās medicīniskās tehnoloģijas, reģistrēt apstiprinātās medicīniskās tehnoloģijas, veidot un uzturēt apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzi, Zāļu valsts aģentūrai nododama vienlaikus ar funkciju - novērtēt medicīnisko tehnoloģiju izmaksu efektivitāti, proti, ar 2019.gada 1.janvāri.  Medicīnisko tehnoloģiju izmaksu efektivitātes novērtējums tiek veikts ārstniecībā izmantojamo medicīnisko tehnoloģiju apstiprināšanas ietvaros atbilstoši Ministru kabineta 2005.gada 28.jūnija noteikumu Nr.468 „Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība” 9.punktam un arī šis uzdevums no Nacionālā veselības dienesta tiek nodots Zāļu valsts aģentūrai saskaņā ar Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 3.2.2.apakšpunktu.  Atbilstoši Ārstniecības likuma 1.panta 9.punktam medicīniskās tehnoloģijas ir ārstniecībā izmantojamās metodes, medicīniskās ierīces un zāles. Līdz šim Zāļu valsts aģentūra atbilstoši Ministru kabineta 2012.gada 31.jūlija noteikumu Nr.537 „Zāļu valsts aģentūras nolikums” 4.1.un 4.7.apakšpunktam novērtē un reģistrē zāles un arī reģistrē Latvijā ražotas medicīniskās ierīces. Savukārt Nacionālais veselības dienests saskaņā ar Ministru kabineta 2011.gada 1.novembra noteikumu Nr.850 „Nacionālā veselības dienesta nolikums” 3.17.apakšpunktu, kā arī Ministru kabineta 2005.gada 28.jūnija noteikumu Nr.468 „Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība” 2.punktu novērtē un apstiprina pārējās medicīnas tehnoloģijas (izņemot zāles un medicīniskās ierīces). Ņemot vērā, ka lielāko daļu medicīnisko tehnoloģiju (zāļu un medicīnisko ierīču) novērtēšanu un apstiprināšanu veic Zāļu valsts aģentūra, ir lietderīgāk un efektīvāk nodot Zāļu valsts aģentūrai novērtēšanai un apstiprināšanai arī pārējās medicīniskās tehnoloģijas (ārstniecībā izmantojamās metodes). Attiecībā uz Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 3.2.2.apakšpunktā noteiktās funkcijas nodošanu Zāļu valsts aģentūrai, veikts izvērtējums un izraudzīts risinājums, lai viena rakstura funkciju veiktu viena Veselības ministrijas padotības iestāde, tādā veidā koncentrējot visus resursus, iespējas, zināšanas un informāciju, kas nepieciešama šīs funkcijas veikšanai vienuviet. Šīs funkcijas pārdales rezultātā netiek izmainīti apstākļi personām, kas vēlas veikt medicīnisko tehnoloģiju (ārstniecībā izmantojamo metožu) novērtēšanu un apstiprināšanu, kā vien tas, ka nepieciešamie dokumenti iesniedzami citā kompetentajā iestādē. Maksa no personām, kas iesniedz iesniegumu par ārstniecībā izmantojamo metožu apstiprināšanu netiek paredzēta, jo Zāļu valsts aģentūra to nodrošinās nevis kā maksas pakalpojumu, bet gan saņemot valsts budžeta dotāciju šīs funkcijas nodrošināšanai. Saskaņā ar Publisko aģentūru likuma 5.panta ceturto daļu valsts aģentūra var sniegt pakalpojumus, kas atsevišķu valsts pārvaldes uzdevumu izpildei dotēti no vispārējiem ieņēmumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts neradīs ietekmi uz tautsaimniecību un neradīs papildu administratīvo slogu. Sabiedrības mērķgrupām vienīgā izmaiņa būs, ka tiek mainīta kompetentā iestāde Projektā minēto funkciju nodrošināšanai |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 784 715 | 0 | 9 139 597 | -39 699 | 9 139 597 | -39 699 | -39 699 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 784 715 | 0 | 9 139 597 | -39 699 | 9 139 597 | -39 699 | -39 699 |
| apakšprogramma 45.01.00 „Veselības aprūpes finansējuma administrēšana un ekonomiskā novērtēšana” | 7 439 977 | 0 | 6 204 096 | -117 033 | 6 204 096 | -117 033 | -117 033 |
| programma 97.00.00 „Nozares vadība un politikas plānošana” | 3 344 738 | 0 | 2 935 501 | 77 334 | 2 935 501 | 77 334 | 77 334 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 11 383 400 | 0 | 9 139 597 | -39 699 | 9 139 597 | -39 699 | -39 699 |
| 2.1. valsts pamatbudžets | 11 383 400 | 0 | 9 139 597 | -39 699 | 9 139 597 | -39 699 | -39 699 |
| apakšprogramma 45.01.00 „Veselības aprūpes finansējuma administrēšana un ekonomiskā novērtēšana” | 8 038 662 | 0 | 6 204 096 | -117 033 | 6 204 096 | -117 033 | -117 033 |
| programma 97.00.00 “Nozares vadība un politikas plānošana” | 3 344 738 | 0 | 2 935 501 | 77 334 | 2 935 501 | 77 334 | 77 334 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -598 685 | 0 | 0 | 0 | 0 | 0 | 0 |
| 3.1. valsts pamatbudžets | 598 685 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 2018.gadam atbilstoši likumam „Par valsts budžetu 2018.gadam” un Finanšu ministrijas rīkojumiem t.sk.:   * Veselības ministrijas budžeta programmas 45.00.00 „Veselības aprūpes finansējuma administrēšana” apakšprogrammā 45.01.00 „Veselības aprūpes finansējuma administrēšana un ekonomiskā novērtēšana”:   Resursi izdevumu segšanai 7 439 977 *euro*, tai skaitā: ieņēmumi no maksas pakalpojumiem un citi pašu ieņēmumi 1 519 729 *euro*, dotācija no vispārējiem ieņēmumiem 4 916 796 *euro* un transferti 1 003452 *euro*.  Izdevumi 8 038 662 *euro*, tai skaitā, atlīdzībai 3 518 963 *euro*, precēm un pakalpojumiem 3 824 623 *euro*, pamatkapitāla veidošanai 449 200 *euro* un subsīdijas un dotācijas 245 876 *euro*.  -Veselības ministrijas budžeta programmā 97.00.00 „Nozares vadība un politikas plānošana”:  Resursi izdevumu segšanai: dotācija no vispārējiem ieņēmumiem 3 344738 *euro* un no valsts budžeta daļēji finansēto atvasināto publisko personu un budžeta nefinansēto iestāžu transferti 72 973 *euro*, dotācija no vispārējiem ieņēmumiem 3 271 765 euro.  Izdevumi 3 344 738 *euro*, tai skaitā, atlīdzībai 2 641 719 *euro*, precēm un pakalpojumiem 696 477 *euro* un pamatkapitāla veidošanai 5 569 *euro*, uzturēšanas izdevumu transferti 973 euro.  Atbilstoši Likumam “Par vidēja termiņa budžeta ietvaru 2018., 2019. un 2020.gadam” 2019. un 2020.gadam Veselības ministrijas (NVD) budžeta programmas 45.00.00 “Veselības aprūpes finansējuma administrēšana”:  apakšprogrammā 45.01.00 “Veselības aprūpes finansējuma administrēšana un ekonomiskā novērtēšana”:  Resursi izdevumu segšanai 6 204 096 *euro*  Ieņēmumi no maksas pakalpojumiem 1 519 729 *euro*  Dotācija no vispārējiem ieņēmumiem 4 684 367 *euro*  Izdevumi 6 204 096 *euro*, tai skaitā:  Subsīdijas un dotācijas 201 161 *euro*  Kārtējie izdevumi 5 892 464 *euro*  Kapitālie izdevumi 110 471 *euro*  Veselības ministrijas budžeta programmā 97.00.00 “Nozaru vadība un politikas plānošana”:  Resursi izdevumu segšanai 2 935 501 *euro*  Dotācija no vispārējiem ieņēmumiem 2 935 501 *euro*  Izdevumi 2 935 501 *euro*  Kārtējie izdevumi 2 929 932 *euro*  Kapitālie izdevumi 5 569 *euro*  **2019.gada un turpmāk ik gadu finansējuma izmaiņas pret likumu “Par vidēja termiņa budžeta ietvaru 2018., 2019. un 2020. gadam” tai skaitā pārdale:**  **no NVD (apakšprogramma 45.01.00):**   * 1. pārdalot uz VM (programma 97.00.00) veicot pārdali starp izdevumu kodiem, VM ieplānojot EKK 7350 “Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim”, lai nodrošinātu finanšu līdzekļus 77 334 *euro* apmērā ZVA valsts pārvaldes uzdevumu (apstiprināt ārstniecībā izmantojamās medicīniskās tehnoloģijas, reģistrēt apstiprinātās medicīniskās tehnoloģijas, veidot un uzturēt apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzi 34 228 *euro* apmērā un novērtēt ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti 43 106 *euro* apmērā) īstenošanai samazinot 73 678 *euro* atlīdzībai un 3 656 *euro* no precēm un pakalpojumiem. (aprēķinus skatīt anotācijas pielikumā).   2. samazinot NVD ieņēmumus no maksas pakalpojumiem un citiem pašu ieņēmumiem un tiem atbilstošos izdevumus 39 699 *euro*, tai skaitā atlīdzībai 37 871 *euro* un precēm un pakalpojumiem 1 828 *euro*, jo no 2019.gada 1.janvāra ZVA nodrošinās no NVD pārņemto jomu - novērtēt ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitāti, kas ir maksas pakalpojumi.   Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par apropriācijas pārdali starp programmām/apakšprogrammām un izdevumu kodiem atbilstoši ekonomiskajām kategorijām un ieņēmumu no maksas pakalpojumiem un citu pašu ieņēmumu un tiem atbilstošu izdevumu samazinājumu, atbilstoši anotācijas III sadaļā norādītajām plānotajām izmaiņām. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Noteikumu projekts tiks īstenots Veselības ministrijai piešķirto valsts budžeta līdzekļu ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Grozījumi Ministru kabineta 2012.gada 31.jūlija noteikumos Nr.537 „Zāļu valsts aģentūras nolikums”  Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”  Grozījumi Ministru kabineta 2013.gada 3.septembra noteikumos Nr.744 „Nacionālā veselības dienesta maksas pakalpojumu cenrādis”  Grozījumi Ministru kabineta 2013.gada 17.septembra noteikumos Nr.873 „Zāļu valsts aģentūras maksas pakalpojumu cenrādis”  Grozījumi Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu”, kas pirms pieņemšanas tika nodots sabiedriskai apspriešanai, kā arī ar Ministru kabineta 2018.gada 29.maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju” atbalstīto reformu, kā arī to, ka izmaiņas skar valsts pārvaldes iestādes funkcijas, sabiedrības līdzdalība projektam netiek plānota, bet iepriekš tā īstenota uzklausot sabiedrības pārstāvju viedokli Veselības nozares Stratēģiskajā padomē.  Noteikumu projekts pēc izsludināšanas Valsts sekretāru sanāksmē ir pieejams arī Ministru kabineta tīmekļa vietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” apstiprinātā konceptuālā ziņojuma izstrādē aktīvi tika iesaistīti sabiedrības pārstāvji, notika vairākkārtējas un detalizētas diskusijas Veselības nozares Stratēģiskajā padomē, kurā piedalās pārstāvji no Latvijas Ārstu biedrības, Latvijas Cilvēku ar īpašām vajadzībām sadarbības organizācijas SUSTENTO, Latvijas Veselības ekonomikas asociācijas, Latvijas Universitātes, Latvijas Specializēto pediatru biedrības, Rīgas Stradiņa universitātes, Latvijas Slimnīcu biedrības, Latvijas Pašvaldību savienības, Latvijas Veselības un sociālās aprūpes darbinieku arodbiedrības, Latvijas Farmaceitu biedrības, Latvijas Lauku Ģimenes ārstu asociācijas, Rīgas Stradiņa universitātes, Latvijas Jauno ārstu asociācijas, Latvijas Māsu asociācijas, Veselības aprūpes darba devēju asociācijas, Latvijas Ģimenes ārstu asociācijas.  Informācija par Veselības nozares Stratēģiskās padomes darbību un tās sēdēs izskatītajiem jautājumiem, tajā skaitā arī par iepriekšminēto konceptuālo ziņojumu un tajā paredzētajām reformām, pieejami Veselības ministrijas tīmekļvietnē (sadaļā Ministrija > Konsultatīvās padomes > Veselības nozares stratēģiskā padome) |
| 3. | Sabiedrības līdzdalības rezultāti | Sabiedrības viedoklis tika iestrādāts Ministru kabineta 2017.gada 7.augusta rīkojumā Nr.394 „Par konceptuālo ziņojumu „Par veselības aprūpes sistēmas reformu”, līdz ar to ar Projektu tiek īstenots vienīgi iepriekš nolemtais. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests  Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz funkciju pārskatīšanu, izmaiņu ieviešanu un savstarpēju funkciju pārdali Veselības ministrijas padotības iestāžu starpā.  Projekta izpilde tiks nodrošināta nozares esošo cilvēkresursu ietvaros. |
| 3. | Cita informācija | Nav |

Veselības ministre A.Čakša

Vīza: Valsts sekretāra p.i. D.Mūrmane-Umbraško

I.Šķiņķe, 67876177

[Ilze.skinke@vm.gov.lv](mailto:Ilze.skinke@vm.gov.lv)